wickkiey/tamil-wikipedia-chunked huggingface dataset:
# பிரீதம் சைனி

முனைவர் **பிரீதம் சைனி** (*Dr. Pritam Saini*, 1927-2003) என்பவர் ஒரு பஞ்சாபி பத்திரிகையாளர், இலக்கிய விமர்சகர், வரலாற்று அறிஞர் ஆவார். இவர் இந்தியாவின் பஞ்சாபில் உள்ள பட்டியாலாவில் உள்ள பஞ்சாபி பல்கலைக்கழகத்தில் ஆய்வாளராக இருந்தார். மேலும் பஞ்சாப் வரலாற்றுப் பேராயம் மற்றும் இந்திய வரலாற்றுப் பேராயம் போன்ற கல்வியியில் அமைப்புகளில் உறுப்பினராகவும் இருந்தார்.
# சித்ரா சிங்

**சித்ரா சிங்** ( *Chitra Singh* ) ( என்கிற ஷோம் ) ஒரு இந்திய கசல் பாடகியாவார். இவர் தனது கணவர் ஜக்ஜீத் சிங்குடன் இணைந்து கசல் வகையை பிரபலப்படுத்தினார். "கசல் உலகின் ராஜா மற்றும் ராணி" என்று மரியாதையுடன் அழைக்கப்படும் இவர்கள் இருவரும் சேர்ந்து 1970கள் மற்றும் 80களில் மிகவும் வெற்றிகரமான இந்திய இசையை உருவாக்கினர். 1970களிலும் 1980களிலும் இசைத்தட்டுக்கள் வெளியிட்டுள்ளார். இந்திய பதிவிசை வரலாற்றில் ஓர் கணவன்-மனைவி இணையாக இவ்வாறு இசை பதிவதற்கு இவர்களே முன்னோடிகளாக கருதப்படுகின்றனர்.
# சித்ரா சிங்

## சொந்த வாழ்க்கை

சித்ரா ஷோம், ஒரு பெங்காலி குடும்பத்தில் பிறந்தார். தனது கல்வியை முடித்த பிறகு, ஒரு முன்னணி விளம்பர நிறுவனத்தில் நிர்வாகியான தெபோ பிரசாத் தத்தாவை மணந்தார். 1950 களின் நடுப்பகுதியில் திருமணம் நடைபெற்றது. 1959இல் இவர்களுக்கு மோனிகா என்ற மகள் இருந்தார்.  
சித்ரா, பாடகரான சீக்கிய பாரம்பரியத்தைச் சேர்ந்த ஜக்ஜீத் சிங்கை சந்தித்தார். இவர்கள் முதன்முதலில் 1967 ஆம் ஆண்டில் ஒரு இசை பதிவரங்கத்தில் சந்தித்தனர். ஜாக்ஜித்திடம் காதல் வயப்பட்ட சித்ரா 1968 ஆம் ஆண்டில், தனது 9 வயது மகளை அழைத்துக்கொண்டு பிரசாத்தை விட்டு வெளியேறினார். 1969 ஆம் ஆண்டில், தனது கணவரை விவாகரத்து செய்தார். பின்னர் ஜக்ஜித் சிங்கை மணந்தார். இவர்களுக்கு விவேக் என்ற மகன் பிறந்தார். தொழில் ரீதியாக, இவர்கள் கசல் பாடல்களை இரட்டையர்களாக உருவாகினர்.
# சித்ரா சிங்

## பிற்கால வாழ்க்கை

மகன் விவேக் ஜூலை 27, 1990 அன்று சாலை விபத்தில் இறந்தார். சித்ரா தனது மகன் இறந்த நாளிலிருந்து இதுவரை பொது இடங்களில் பாடவில்லை. எந்தப் பாடலையும் பதிவு செய்யவில்லை. இவரது முதல் திருமணத்தின் மூலம் பிறந்த மோனிகாவின் திருமண வாழ்க்கையும் வெற்றிகரமானதாக இல்லை. 2009 ஆம் ஆண்டில், 50 வயதான மோனிகா தற்கொலை செய்து கொண்டார். இந்த சம்பவத்திற்கு இரண்டு ஆண்டுகளுக்குப் பிறகு, ஜக்ஜீத் சிங் 2011 இல் மூளைக் கசிவால் இறந்தார். தற்போது சித்ரா தனது இரண்டு பேரன்களுடன் வசித்து வருகிறார்.
# தாத்

**தாத்** , **தாத்** அல்லது **தாட்த்** என்றும் உச்சரிக்கப்படுவது பஞ்சாபை பூர்வீகமாகக் கொண்ட ஒரு மணல்கடிகார வடிவ பாரம்பரிய இசைக் கருவியாகும், இது முக்கியமாக தாதி பாடகர்களால் பயன்படுத்தப்படுகிறது. இது அந்த பகுதியின் பிற நாட்டுப்புற பாடகர்களாலும் பயன்படுத்தப்படுகிறது.
# தாத்

## வடிவமைப்பு மற்றும் இசைத்தல்

தாத் என்பது மரத்தால்செய்யபட்ட மணல்கடிகார வடிவத்தை போன்றது. ஆதாவது இரண்டு சிறிய கூம்புகளை அதன் முனைகளில் இணைப்பது போன்றது. இருபுறமும் உள்ள தோல் ஆனது கயிறுகள் கொண்டு இறுக்கி, கருவியை ஒன்றாகப் பிடித்துக் கொள்ள உதவுகிறது. இதன் வடிவமைப்பு மற்ற இந்திய டிரம்ஸைப் போலவே உள்ளது: எளிமையான டம்ரு, உடுக்கை மற்றும் அதிநவீன இடக்கா . டம்ரு(Damru) அதன் முனைகளைத் தாக்குவதற்கு கயிறுகளை முடிச்சு போட்டுள்ளது, ஆனால் தாத்-ல் அத்தகைய கயிறுகள் இல்லை. டம்ருவை விரைவாக அசைப்பதன் மூலம்/சுழற்றுவதன் மூலம் இசைக்கப்படுகிறது. இதனால் முடிச்சு கயிறுகள் அதன் முனைகளைத் தாக்கும், மேலும் சில சமயங்களில் ஒரு குச்சியால் அடித்தும் இசைக்கபடுகிறது . உடுக்கை மற்றும் தாத் விளையாடுவதில் ஒரே மாதிரியான நுட்பங்கள் உள்ளன. ஆனால் சமூக முக்கியத்துவம் வேறுபட்டது.  
; இசைத்தல்  
தாத் , அதன் ஒரு முனையில் விரல்களால் தட்டுவதன் மூலம் அல்லது அடிப்பதன் மூலம் இசைக்கபடுகிறது. இதன் மெல்லிய மைய பகுதியை சுற்றியுள்ள கயிறுகளை இறுக்கி தாத்-ன் சுருதி உயர்த்தப்படுகிறது. மூடிய மற்றும் திறந்த ஒலிகளையும் உருவாக்க முடியும்.
# தாத்

## சமூக முக்கியத்துவம்

தாத் இசை கருவி ஆனது தாடி பாடகர்களால் மிகவும் இயல்பாக பயன்படுத்த கூடிய மற்றும் அவர்களின் வாழக்கையுடன் நெருங்கிய தொடர்புடையது ஆகும். சாரங்கியுடன்(Sarangi)இதைப் பயன்படுத்தி நாட்டுப்புற, மத மற்றும் போர்வீரர்களின் பாலாட்கள் மற்றும் வரலாற்றைப் பாடும்
# தாத்

## மேலும் பார்க்கவும்

- தாடி (இசை)
- பஞ்சாபின் இசை
- Tsuzumi - ஜப்பானில் பயன்படுத்தப்படும் இதே போன்ற டிரம்
# பாத்திமா சுரய்யா பாஜியா

**பாத்திமா சுரய்யா பாஜியா** ( *Fatima Surayya Bajia* ; 1 செப்டம்பர் 1930 - 10 பிப்ரவரி 2016) பாக்கித்தானைச் சேர்ந்த உருது புதின ஆசிரியரும், நாடக ஆசிரியரும், நாடக எழுத்தாளரும் ஆவார். இவரது படைப்புகளைப் பாராட்டி ஜப்பானின் உயரிய குடிசார் விருது உட்பட உள்நாட்டிலும் வெளிநாட்டிலும் பல்வேறு விருதுகள் வழங்கப்பட்டன. பாஜியா பாக்கித்தானில் உள்ள சிந்து மாகாணத்தின் முதலமைச்சரின் ஆலோசகராக இருந்தார். மேலும் பாக்கித்தானின் கலை மன்றத்தின் நிர்வாகக் குழுவின் உறுப்பினராகவும் இருந்தார். இவர் 10 பிப்ரவரி 2016 அன்று கராச்சியில் 85 வயதில் இறந்தார்.
# பாத்திமா சுரய்யா பாஜியா

## ஆரம்ப கால வாழ்க்கை

இந்தியாவின் ஐதராபாத்தை பூர்வீகமாகக் கொண்ட இவர், தற்போதைய கர்நாடகா மாநிலத்தில் உள்ள ராய்ச்சூர் நகரத்தில் "பஞ்ச் பீபி மலை" அருகே பிறந்தார். சுதந்திரத்திற்குப் பிறகு தனது குடும்பத்துடன் பாக்கித்தானுக்கு குடிபெயர்ந்தார். எந்த முறையான கல்வியையும் பெறவில்லை, அதற்கு பதிலாக வீட்டுக்கல்வியையேக் கற்றார். இருந்தபோதிலும், இவர் ஒரு சிறந்த அறிவாளியாகவும், வாசராகவும், எழுத்தாளராகவும் தரவரிசைப்படுத்தப்பட்டார்.
# பாத்திமா சுரய்யா பாஜியா

## அஞ்சலி

1 செப்டம்பர் 2018 அன்று, இவரது 88வது பிறந்தநாளின் நினைவாக, கூகுள் இவரைக் கொண்டாடும் வகையில் கூகுள் டூடிலை வெளியிட்டது.
# மிதாச்சாரம்

**மிதாச்சாரம்** (*Mitākṣarā*) என்பது யாக்ஞவல்கிய ஸ்மிருதி உரையுடன், இந்து சமயத்தினரின் பரம்பரை வாரிசுகள் மற்றும் அவர்களது சொத்துரிமைகள் குறித்த சட்ட நூலாகும். இதனை எழுதியவர் காஷ்மீரைச் சேர்ந்த மேதாதிதி எனும் சமசுகிருத அறிஞர் ஆவார். இது தாயபாகம் எனும் இந்து சமயச் சட்ட நூல் போன்றதே. இந்நூல் "இந்து பரம்பரை" என்ற கோட்பாட்டிற்கு மிகவும் பிரபலமானது. ஆங்கிலேயர்கள் இந்தியாவில் சட்டங்களை நிர்வகிக்கத் தொடங்கிய காலத்திலிருந்தே இந்து சமயச் சட்டங்களில் ஒன்றாக இந்நூல் கருதப்பட்டது. முழு மிதாசாரம் நூல், யாக்கியவல்க்கிய ஸ்மிருதியின் உரையுடன், ஏறத்தாழ 492 பக்கங்கள் அச்சிடப்பட்டுள்ளது.  
மிதாச்சார நூலில் மிக முக்கியமான தலைப்புகளில் சொத்து உரிமைகள், சொத்துப் பகிர்வு மற்றும் பரம்பரை ஆகியவை அடங்கும். இந்த உரை இந்தியாவில் ஆங்கிலேயர்கள் குடியேறத் தொடங்கிய பிறகு, இந்தியாவின் பெரும்பகுதி முழுவதும், குறிப்பாக இந்து சமயத்தினரின் பரம்பரை பற்றிய சட்ட நூலாக மாறியது.
# மிதாச்சாரம்

## பிரித்தானிய இந்தியாவில் தாக்கம்

தாயபாகத்துடன் மிதாச்சார நூலும், இந்திய பிரித்தானிய நீதிமன்றங்களில், இந்து சமயத்தினர் தொடர்பான சொத்து மற்றும் வாரிசுகள் வழக்குகளில் ஆதிக்கம் செலுத்தியது. வங்காளம், அசாம், ஒடிசா மற்றும் பீகாரில் உள்ள சில பகுதிகளைத் தவிர, இந்தியாவின் பெரும்பான்மையான பகுதிகளில், தாயபாகம் சட்ட நூலுடன் மிதாச்சார சட்ட நூலும் செல்வாக்கு செலுத்தியது. ஆங்கிலேயர்கள் இந்தியாவில் சட்டத்தை நிர்வகிப்பதில் ஆர்வமாக இருந்தனர். ஆனால் அவர்கள் ஏற்கனவே மக்களுக்கு இருந்த சட்டத்தை நிர்வகிக்க விரும்பினர். எனவே துணைக் கண்டத்தில் ஏற்கனவே வழக்கத்தில் இருந்த பழக்கவழக்கங்களில் இந்திய மக்களிடையே உள்ள சச்சரவுகளைத் தீர்க்க உதவும் ஒரு சட்ட நூலை அவர்கள் தேடினார்கள். பெரும்பாலான வழக்குகள் சொத்து உரிமைகள் அல்லது வாரிசுரிமைப் பிரச்சனைகளை உள்ளடக்கியது.  
மிதாச்சாரம் நூலில் முதல் ஆங்கில மொழிபெயர்ப்பு 1810 இல் கோல்ப்ரூக் என்பவரால் மேற்கொள்ளப்பட்டது.[11] மேலும் வாரிசுரிமைப் பிரச்சினைகளை எவ்வாறு கையாள்வது என்பது குறித்த ஆங்கிலப் பார்வையை வழங்கியது இந்த உரையின் பகுதி மட்டுமே. அந்த நேரத்தில், மிதாசாரம் ஒரு சட்ட உரையின் தகுதியைப் பெற்றது. ஏனெனில் இது இந்தியாவின் பெரும்பாலான நீதிமன்றங்களில் பரம்பரை உரிமையைப் பற்றிய நேரடி ஆதாரமாகப் பயன்படுத்தப்பட்டது.
# மிதாச்சாரம்

## மொழிபெயர்ப்புகள்

1810 ஆம் ஆண்டில் சமசுகிருத மொழியிலிருந்த மிதாச்சாரம் நூலை ஆங்கிலத்தில் முதல் மொழிபெயர்ப்பை *கோல்ப்ரூக்* என்பவர் செய்தார். ஏனெனில் இந்திய மக்களிடையே ஏற்கனவே இருந்த பரம்பரை தொடர்பான "சட்டம்" பிரித்தானிய நீதிமன்றங்களில் உடனடித் தேவை இருந்தது. டபிள்யூ. மக்நாக்டன் 1829இல் மிதாச்சாரம் நூலின் இரண்டாவது மொழிபெயர்ப்பைச் செய்தார். இது நடைமுறையைக் கையாள்கிறது. இறுதியாக *ஜே. ஆர். கர்புரே* என்பவர் மிதாச்சாரம் நூலின் முழுமையான மொழிபெயர்ப்பை வழங்கினார்.
# மிதாச்சாரம்

## துணை வர்ணனைகள்

விஸ்வேஸ்வரரின் *சுபோதினி* (1375), பாலடபத்த பயகுண்டேவின் *பாலம்பத்தி* (1770) உட்பட மிதாச்சாரத்தின் பல துணை வர்ணனைகள் எழுதப்பட்டது. மற்றும் நந்தபண்டிதரின் பிரதிதாச்சரம். 13ஆம் நூற்றாண்டின் தெலுங்கு மொழி உரையான *விக்னேஷ்வரமு* மிதாச்சார நூலை அடிப்படையாகக் கொண்டது.
# மிதாச்சாரம்

## இதனையும் காண்க

- தாயபாகம்
- இந்து வாரிசுரிமைச் சட்டம், 1956
- இந்து வாரிசுரிமை (திருத்தம்) சட்டம், 2005
- மேதாதிதி
# மெகாக் அலி

**மெகாக் அலி** (ஆங்கிலம்: *Mehak Ali*; உருது : **مہک** **علی**, பிறப்பு: 24 பிப்ரவரி 1992) என்பவர் பாக்கித்தானின் நங்காகானா சாகிபினைச் திரைப்பட பாடகி ஆவார். மெகாக் அலி 2017ஆம் ஆண்டு *ஷீத்தான்* திரைப்படத்தில் *பாப் இ ரஹ்மத்* பாடலுடன் பாலிவுட்டில் அறிமுகமானார். இதற்காக இவர் 10வது மிர்ச்சி இசை விருதுகளில் இந்த ஆண்டின் வரவிருக்கும் பெண் பாடகருக்கான மிர்ச்சி இசை விருதுக்குப் பரிந்துரைக்கப்பட்டார். இந்த விருதுக்குப் பரிந்துரைக்கப்பட்ட முதல் பாக்கித்தானிய பாடகி இவரானார். 2012-ல், இவர் பாக்கித்தானிய இசைப் போட்டியில் வெற்றிபெற்றார்.  
மெகாக் அலியின் அறிமுகப் பாடல் "பாண்டி" ஆகும். இவரது "கமீஸ் தேரி காளி" பாடலும் இடம்பெற்றது. இது பாக்கித்தானில் பெரும் வெற்றி பெற்றது.
|-
| 2017
| பிபிசி ஆசிய இசை விருது
| "பாண்டி"
|-
| 2019
| கேலக்சி லாலிவுட் விருதுகள்
| "லாகூர் தேரே தே"
|-
|}
# மெகாக் அலி

## இசைத்தொகுப்பு

### திரைப்படங்கள்

| 2015 | *தேக் மகர் பியார் சே* | "கால தூரியா" |
| --- | --- | --- |
# மெகாக் அலி

## இசைத்தொகுப்பு

### தனிப்பாடல்

| 2016 | "கமீஸ் தேரி காளி" |
| --- | --- |
| 2016 | "பாண்டி" |
| 2017 | "பேபர்வா" |
| 2017 | "ஜோகி" |
| 2017 | "சஜ்னி" |
| 2018 | "பேவாஃபா" |
# பானோ குத்சியா

**பானோ குத்சியா** ( *Bano Qudsia* ; &#x200E; 28 நவம்பர் 19284 பிப்ரவரி 2017), **பானோ ஆபா** என்றும் அழைக்கப்படும் இவர், ஒரு பாக்கித்தானின் புதின ஆசிரியரும், நாடக ஆசிரியரும், ஆன்மீகவாதியுமாவார். இவர் உருது மொழியில் இலக்கியத்தை எழுதினார். புதினங்கள், நாடகங்கள் மற்றும் சிறுகதைகளைத் தயாரித்தார். தனது *ராஜா கித்* என்ற புதினத்திற்காக சிறந்த அங்கீகாரம் பெற்றவர். மேலும், உருது மற்றும் பஞ்சாபி மொழிகளில் தொலைக்காட்சிகளுக்கும், மேடைகளுக்கும் நாடகங்களை எழுதினார். இவரது *ஆதி பாத்* என்ற நாடகம் "ஒரு உன்னதமான நாடகம்" என்று அழைக்கப்பட்டது. பானோ குத்சியா லாகூரில் 4 பிப்ரவரி 2017 அன்று இறந்தார்.
# பானோ குத்சியா

## தனிப்பட்ட வாழ்க்கை

பானோ குத்சியா, 1928 ஆம் ஆண்டு நவம்பர் 28 ஆம் தேதி பிரித்தானிய இந்தியாவின் பிரோஸ்பூரில் ஒரு முஸ்லிம் ஜாட் குடும்பத்தில் குத்சியா சத்தாவாகப் பிறந்தார். இவரது தந்தை விவசாயத்தில் இளங்கலைப் பட்டம் பெற்றவர். இவரது சகோதரர் பெர்வைஸ் சத்தா ஒரு ஓவியர். இந்தியப் பிரிவினைக்குப் பிறகு இவர் தனது குடும்பத்துடன் லாகூருக்கு குடிபெயர்ந்தார். 5ஆம் வகுப்பில் படிக்கும் போது சிறுகதைகள் எழுதத் தொடங்கினார். லாகூரில் உள்ள கின்னார்ட் கல்லூரியில் பட்டம் பெற்றார், பின்னர் அரசுக் கல்லூரிப் பல்கலைக்கழகத்தில் (லாகூர்) சேர்ந்து 1951 இல் உருது இலக்கியத்தில் முதுகலைப் பட்டம் முடித்தார்.
# பானோ குத்சியா

## தனிப்பட்ட வாழ்க்கை

### திருமணம்

குத்சியா, லாகூர் அரசு கல்லூரியில் தான் சந்தித்த எழுத்தாளர் அஷ்ஃபாக் அகமதுவை மணந்தார். இவர்களுக்கு அனீக், அனீஸ், ஆசீர் ஆகிய மூன்று மகன்கள் இருந்தனர்.
# மண்டி சிவராத்திரி விழா

**மண்டி சிவராத்திரி கண்காட்சி** என்பது இந்திய மாநிலமான இமாச்சலப் பிரதேசத்தில் உள்ள மண்டி நகரில் இந்து பண்டிகையான சிவராத்திரியில் தொடங்கி 7 நாட்களுக்கு நடைபெறும் புகழ்பெற்ற ஆண்டு சர்வதேச கண்காட்சியாகும்.  
மண்டி சிவராத்திரி விழா இந்து நாட்காட்டியின்படி ஒவ்வொரு ஆண்டும் கிரெகொரியன் நாட்காட்டியில் பிப்ரவரி/மார்ச் மாதத்திற்கு இணையான பங்குனி மாதத்தில் கிருஷ்ண பட்ச 13 வது நாள் / 13 வது இரவு (சூரிய உதயத்திற்குப் பிறகு 14 ஆம் தேதி விரதம் / 'விரதம்') நடைபெறுகிறது.
# மண்டி சிவராத்திரி விழா

## வரலாறு

திருவிழா நடைபெறும் மண்டி நகரம், பதினாறாம் நூற்றாண்டில் மண்டி மாநிலத்தின் முதல் பெரிய ஆட்சியாளராகக் கருதப்பட்ட ராஜா அஜ்பர் சென் என்பவரால் ஆளப்பட்டது, ஏனெனில் அவர் பரம்பரைப் பகுதிகளை ஒன்றிணைத்தது மட்டுமல்லாமல், புதிய பகுதிகளைக் கைப்பற்றி அதனுடன் சேர்த்தார். அவர் தனது அரண்மனையைத் தவிர, மண்டி நகரின் மையத்தில் பூத்நாத் (சிவனுக்குக் கோயில்) கோயிலைக் கட்டினார், இது திருவிழாவின் இரண்டு மையக் கோயில்களில் ஒன்றாகும்.
# மெகாக் கேசர்

**மேகாக் கேசர்** (பிறப்பு: திசம்பர் 15, 1992) பஞ்சாப் பெண்கள் துடுப்பாட்ட அணிக்காக விளையாடும் இந்தியத் துடுப்பாட்ட வீரர் ஆவார். இவர் ஒரு வலது கை எதிர்ச்சுழல் பந்து வீச்சாளர் மற்றும் வலது கை கீழ் வரிசை துடுப்பாட்ட வீரர். 2019-ல், 2018-19 மூத்தோர் மகளிர் இருபது20 போட்டியில் முதல் இருபது20 பட்டத்தை வென்றபோது, பஞ்சாப் பெண்கள் துடுப்பாட்ட அணியின் துணைத்தலைவராக இருந்தார். 2021-ல், இந்திய துடுப்பாட்டக் கட்டுப்பாட்டு வாரியத்தால் ஏற்பாடு செய்யப்பட்ட 2021–22 மூத்தோர் மகளிர் போட்டி கோப்பைக்கு முன்னதாக இந்தியா-ஏ அணியைப் பிரதிநிதித்துவப்படுத்த இவர் தேர்ந்தெடுக்கப்பட்டார்.
# மெகாக் கேசர்

## இளமை

கேசர் 15 திசம்பர் 1992 அன்று அரியானாவின் சோனிபத்தில் பிறந்தார். இவர் மேசைப்பந்தாட்டம், அடிபந்தாட்டம் மற்றும் மென்பந்தாட்டம் ஆகியவற்றில் இளையோர் மற்றும் துணை-இளையோர் மட்டங்களில் அரியானாவைப் பிரதிநிதித்துவப்படுத்தினார்.  
கேசர் தனது, 17 வயதில், பஞ்சாபின் ஜலந்தருக்கு குடிபெயர்ந்து துடுப்பாட்டத்தில் தனது ஆரம்ப பயிற்சியைத் தொடங்கினார்.
# மெகாக் கேசர்

## பணி

கேசர் 2010-ல் பஞ்சாப் பெண்கள் அணிக்காக விளையாடத் தொடங்கினார். இவர் 2015-2018 வரை வடக்கு மண்டல அணியின் ஒரு பகுதியாகவும், 2011-2015 வரை குரு நானக் தேவ் பல்கலைக்கழக குழு உறுப்பினராகவும் இருந்தார். இவர் 2015-2016ஆம் ஆண்டில் 23 வயதுக்குட்பட்ட பஞ்சாப் பெண்கள் துடுப்பாட்ட அணிக்குத் தலைமை தாங்கினார்.  
2016-2017-ல் இந்தியத் துடுப்பாட்டக் கட்டுப்பாட்டு வாரிய மூத்தோர் பெண்கள் குழு மற்றும் 2016-2017- ல் நடந்த ரமா அத்ரே நினைவுப் போட்டியில் கலந்து கொண்ட கேசர் போட்டியின் சிறந்த பந்து வீச்சாளராகத் தேர்வு செய்யப்பட்டார்.  
கேசர் 2021–22 மூத்தோர் மகளிர் துடுப்பாட்ட போட்டியில் இந்தியா ஏ அணிக்காக விளையாடினார். இதில் இந்தியா ஏ வாகையர் பட்டத்தினை வென்றது.
# சிவ சேனை (இலங்கை)

**சிவ சேனை** (**Siva Senai**), இலங்கை வடக்கு மாகாணத்தில் உள்ள மறவன்புலவு க. சச்சிதானந்தன் என்பவரால் 12 அக்டோபர் 2016 அன்று இலங்கை தேர்தல் ஆணையத்தில் பதிவு செய்யப்பட்ட புதிய அரசியல் கட்சியாகும். இக்கட்சியின் முதன்மை நோக்கம் வலது சாரி அரசியல், இந்துத்துவம், இந்து தேசியம், சைவ சமயம் சிந்தனைகள் கொண்டது. இதன் சின்னம் நந்தி மற்றும் கொடி நந்தி மற்றும் சந்திரன் உருவங்கள் கொண்டது.
# நஜ்மா அக்தர்

**நஜ்மா அக்தர்** (*Najma Akhtar*)(பிறப்பு 1953) என்பவர் இந்தியக் கல்வியாளர் மற்றும் நிர்வாகி ஆவார். இவர் ஏப்ரல் 2019 முதல், ஜாமியா மில்லியா இஸ்லாமியா இந்தியப் பல்கலைக்கழகத்தின் துணைவேந்தராக இருந்து வருகிறார். இப்பல்கலைக்கழகத்தில் துணைவேந்தர் பதவி வகித்த முதல் பெண்மணியும் இவர்தான்.
# நஜ்மா அக்தர்

## கல்வி

அக்தர் 1953-ல் பிறந்தார். இவர் அலிகார் முஸ்லிம் பல்கலைக்கழகத்தில் படித்தார். இங்கு இவர் தங்கப் பதக்கம் வென்று தேசிய அறிவியல் திறமைக்கான உதவித்தொகையைப் பெற்றார். இங்கிலாந்தில் உள்ள வார்விக் பல்கலைக்கழகத்தில் பல்கலைக்கழக நிர்வாகம் குறித்து கற்க பொதுநலவாய நிதியுதவியினைப் பெற்றார். அலகாபாத்தில் முதல் மாநில அளவிலான மேலாண்மை நிறுவனத்தை நிறுவிய இவர், அலிகார் முஸ்லிம் பல்கலைக்கழகத்தில் தேர்வுக் கட்டுப்பாட்டாளராகவும், கல்வித் திட்டங்களின் இயக்குநராகவும் இருந்தார். அக்தர் பாலின சமத்துவத்திற்கான வழக்கறிஞராக இருந்து வருகிறார்.< தனது பதவிக்காலத்தில் ஜாமியாவில் மருத்துவக் கல்லூரியை நிறுவுவதே தனது இலக்கு என்றார். பல்கலைக்கழகத்தின் 99 ஆண்டுக்கால வரலாற்றில் முதல் பெண் துணைவேந்தராக இவர் நியமிக்கப்பட்டது குறித்து, "எனது நோக்கம் கண்ணாடி கூரையை உடைப்பது அல்ல, ஆனால் நான் நிச்சயமாகக் கண்ணாடி கூரைக்கு எதிரானவள். அதே கல்வித் தகுதியும் அனுபவமும் இருந்தால் அது ஏன் இருக்கிறது? எனத் தெரிவித்தார் நஜ்மா. 19 சனவரி 2023 அன்று, இவருக்கு *கர்னல்* என்ற கௌரவப் பதவி வழங்கப்பட்டது.
# பச்சை மாங்காய் சட்னி

**பச்சை மாங்காய் சட்னி** (*Green mango chutney*), "பச்சை மாம்பழ சட்னி" என்றும் அழைக்கப்படுகிறது, பழுக்காத மாம்பழங்கள் கொண்டு இந்திய உணவுமுறை வகையான சட்னி செய்யப்படுகிறது. பழுத்த மாம்பழங்கள் இனிப்பானவை மற்றும் அவை பச்சையாக உண்பதால் சட்னிக்கு பயன்படுத்தப்படுவதில்லை. பச்சையாக பழுக்காத மாம்பழங்கள் கடினமாகவும் புளிப்பாகவும் இருக்கும். மேலும் அவை சட்னிகளாக சமைக்கப்படுகின்றன. மாம்பழச் சட்னிகள் ருசியாக இருக்கும்.
# பச்சை மாங்காய் சட்னி

## தயாரிப்பு

மாம்பழங்கள் உரித்து உப்பு மற்றும் மஞ்சள் தூவி, பின்னர் மசாலா சேர்த்து எண்ணெயில் வறுக்கப்படுகிறது. மாம்பழம் மென்மையாக மாறும் வரை தண்ணீர் சேர்க்கப்பட்டு சூடுபடுத்தப்படுகிறது.
# பச்சை மாங்காய் சட்னி

## தயாரிப்பு

### தேவையான பொருட்கள்

பச்சை மாம்பழ சட்னியில் முக்கிய பொருட்கள் நறுக்கப்பட்ட மூல மாம்பழங்கள் மற்றும் சீரக விதைகள், பெருஞ்சீரக விதைகள், நைசெல்லா விதைகள், வெந்தய விதைகள் மற்றும் கடுகு விதைகள் ஆகியவற்றின் கலவையாகும். ஆசுதிரேலிய உணவு வகைகளில் திராட்சை மற்றும் ஆப்பிள்கள் உள்ளன.
# வசந்தி முசும்தார்

**வசந்தி முசும்தார்** (ஆங்கிலம்: Vasanti Muzumdar; தேவநாகரி: वासंती मुझुमदार) (1939-2003) என்பவர் இந்தியாவின் மகாராட்டிராவைச் சேர்ந்த மராத்தி எழுத்தாளர் ஆவார்.
# வசந்தி முசும்தார்

## இளமையும் கல்வியும்

வசந்தி 1939ஆம் ஆண்டு மகாராட்டிராவின் காரத்தில் பிறந்தார். இவர் புனே பல்கலைக்கழகத்தில் இளங்கலைப் பட்டம் பெற புனேவில் உள்ள பெர்க்குசன் கல்லூரியில் படித்தார். திருமதி நதிபாய் தாமோதர் தாக்கர்சே மகளிர் பல்கலைக்கழகத்தில் முதுகலைப் பட்டம் பெற்றார்.
# வசந்தி முசும்தார்

## கிரந்தலி

மகாராட்டிராவில் பல்வேறு வழிகளில் புத்தகங்களை வெளியிடுவதையும் அறிவைப் பரப்புவதையும் இலக்காகக் கொண்ட *கிரந்தலி* (ग्रंताली) நிறுவனத்தை நிறுவுவதில் முசும்தார் முக்கியப் பங்கு வகித்தார்.
# வசந்தி முசும்தார்

## இலக்கியப் பணி

### கவிதைத் தொகுப்புகள்

- சஹேலா ரே (सहेला रे)
- சனேஹி (सनेही)
# வசந்தி முசும்தார்

## இலக்கியப் பணி

### கட்டுரைத் தொகுப்புகள்

வசந்தி முசும்தார், நதிகதி (नदीकाठी) மற்றும் ஜலால் (झळाळ) என இரு கட்டுரைத் தொகுதிகளை வெளியிட்டுள்ளார்.
# வசந்தி முசும்தார்

## விருதுகளும் கௌரவங்களும்

முசும்தாரின் படைப்புகள் தமானி புரசுகார் (தமானி விருது), சானே குருஜி புரசுகார் (சானேகுருஜி புரசுகார்), பஹினபாய் சௌதாரி புரசுகார் (बहिनदारी पुरस्कार), மகாராட்டிரா மாநில இலக்கிய விருதுகள் உள்ளிட்ட சில விருதுகளைப் பெற்றன.
# மெக்காலே கல்கின்

அக்காலே மெக்காலே குல்கின் குல்கின் என்பவர் ஒரு அமெரிக்க நடிகர் ஆவார். 1990களின் மிகவும் வெற்றிகரமான குழந்தை நடிகர்களில் ஒருவராகக் கருதப்பட்டார், அவர் "100 மிகப் பெரிய குழந்தை நட்சத்திரங்கள்" என்ற விஎச்1 இன் பட்டியலில் 2 வது இடத்தில் இருந்தார். ஹோம் அலோன் திரைப்படத் தொடரின் முதல் இரண்டு படங்களில் (1990 மற்றும் 1992) கெவின் மெக்கலிஸ்டர் என்ற குழந்தை நடிகராக நடித்தார், சிறந்த நடிகருக்கான கோல்டன் குளோப் விருதுக்கு மியூசிக்கல் அல்லது காமெடிக்காக பரிந்துரைக்கப்பட்டார். மை கேர்ள் (1991), தி குட் சன் (1993), தி நட்க்ராக்கர் (1993), கெட்டிங் ஈவன் வித் டாட் (1994), தி பேஜ்மாஸ்டர் (1994), ரிச்சி ரிச் (1994) ஆகிய படங்களிலும் நடித்தார்.  
1994-ல் நடிப்புக்கு ஓய்வு கொடுத்தார் கல்கின். அவர் 2003 ஆம் ஆண்டில் வில் அண்ட் கிரேஸ் என்ற தொலைக்காட்சி நிகழ்ச்சியில் ஒரு விருந்தினராக கலந்து கொண்டு பார்ட்டி மான்ஸ்டர் என்ற திரைப்படத்தில் ஒரு பாத்திரத்துடன் திரும்பினார். 'ஜூனியர்' என்ற சுயசரிதை ஒன்றை எழுதி 2006-ல் வெளியிட்டார். 2021 ஆம் ஆண்டு அமெரிக்கன் ஹாரர் ஸ்டோரி படத்தில் நடித்தார்: இரட்டை அம்சம், அமெரிக்க திகில் கதை என்ற தொகுப்புத் தொடரின் பத்தாவது பருவம்.  
2013 இல், குல்கின் நியூ யார்க் காமெடி ராக் இசைக்குழுவான பிஸ்ஸா அண்டர்கிரவுண்டை இணைந்து நிறுவினார், அதில் அவர் பாடகராக இருந்தார்; 2016 இல், பீஸ்ஸா அண்டர்கிரவுண்ட் பிரிந்து வருவதாகவும், அவர்களின் அடுத்த ஆல்பம் அவர்களின் கடைசி ஆல்பமாக இருக்கும் என்றும் கல்கின் கூறினார். அவர் தற்போது பன்னி இயர்ஸ், நையாண்டி பாப் கலாச்சார இணையதளம் மற்றும் போட்காஸ்ட் வெளியீட்டாளர் மற்றும் தலைமை நிர்வாக அதிகாரியாக உள்ளார்.  
அவர் மூன்று பரிந்துரைகளில் இருந்து எம்டிவி திரைப்பட விருதையும், இளம் கலைஞர் விருதையும் பெற்றுள்ளார்.
# மெக்காலே கல்கின்

## ஆரம்ப கால வாழ்க்கை

மெக்காலே கார்சன் கல்கின் நியூயார்க் நகரில் ஆகஸ்ட் 26, 1980 இல், முன்னாள் மேடை நடிகரான கிறிஸ்டோபர் கொர்னேலியஸ் "கிட்" கல்கின் மற்றும் வடக்கு டகோட்டாவைச் சேர்ந்த பாட்ரிசியா ப்ரெண்ட்ரூப் ஆகியோருக்கு 1974 இல் சாலைப் போக்குவரத்துக் கட்டுப்பாட்டாளராகப் பணியாற்றியபோது கிட்டை சந்தித்தார். சன்டான்ஸ், வயோமிங். இந்த ஜோடி விரைவில் கிட்டின் சொந்த நகரமான நியூயார்க் நகரத்திற்கு இடம் பெயர்ந்தது, மேலும் மொத்தம் ஏழு குழந்தைகளைப் பெற்றெடுத்தனர்: கல்கினின் உடன்பிறந்தவர்களில் ஷேன் (பி. 1976), டகோட்டா (1979–2008), கீரன் (பி. 1982), க்வின் (பி. 1984) ஆகியோர் அடங்குவர். ), கிறிஸ்டியன் (பி. 1987), மற்றும் ரோரி (பி. 1989).அவருக்கு ஒரு தந்தைவழி ஒன்றுவிட்ட சகோதரியும் இருந்தார், ஜெனிஃபர் (பிறப்பு 1970), அவர் 2000 இல் இறந்தார். அவரது தந்தைவழி அத்தை நடிகை போனி பெடெலியா ஆவார். கல்கின் பகுதி-ஐரிஷ் வம்சாவளியைச் சேர்ந்தவர்.  
குல்கின் சிறுவயதில், குடும்பம் மன்ஹாட்டனின் யார்க்வில்லே சுற்றுப்புறத்தில் ஒரு சிறிய குடியிருப்பில் ஒன்றாக வாழ்ந்தது, மேலும் பொருளாதார ரீதியாக சிரமப்பட்டது. அவரது தாயார் ஒரு தொலைபேசி ஆபரேட்டராக பணிபுரிந்தார், மேலும் அவரது தந்தை உள்ளூர் கத்தோலிக்க தேவாலயத்தில் ஒரு சாக்ரிஸ்தானாக இருந்தார்.கல்கின் ரோமன் கத்தோலிக்கராக வளர்க்கப்பட்டு, தொழில்முறை குழந்தைகள் பள்ளிக்கு மாற்றப்படுவதற்கு முன், ஐந்து ஆண்டுகள் யார்க்வில்லில் உள்ள செயின்ட் ஜோசப் பள்ளியில் பயின்றார்.  
1980கள்: தொழில் ஆரம்பம்  
குல்கின் நான்கு வயதில் நடிக்கத் தொடங்கினார். அவரது ஆரம்பகால பாத்திரங்களில் நியூயார்க் பில்ஹார்மோனிக்கில் பாக் பேபிஸின் ஒரு மேடைத் தயாரிப்பு அடங்கும். அவர் 1980கள் முழுவதும் மேடை, தொலைக்காட்சி மற்றும் திரைப்படங்களில் தொடர்ந்து பாத்திரங்களில் தோன்றினார். அவர் தொலைக்காட்சி திரைப்படமான தி மிட்நைட் ஹவர் (1985) இல் தோன்றினார். 1988 ஆம் ஆண்டில், அவர் பிரபலமான ஆக்ஷன் தொலைக்காட்சித் தொடரான தி ஈக்வலைசரின் எபிசோடில் தோன்றினார், அதில் அவர் கடத்தலுக்கு ஆளான பால் கெபார்ட்டாக நடித்தார்.  
ராக்கெட் ஜிப்ரால்டர் (1988) என்ற நாடகத்தில் சை ப்ளூ பிளாக் என்ற பாத்திரத்தில் குல்கின் அறிமுகமானார். ஜெஃப் பிரிட்ஜஸ், ஆலிஸ் கிரிஜ், ஃபரா ஃபாசெட் மற்றும் ட்ரூ பேரிமோர் ஆகியோர் நடித்த சீ யூ இன் தி மார்னிங் (1989) என்ற காதல் நகைச்சுவைத் திரைப்படத்தில் அவர் பில்லி லிவிங்ஸ்டோனாக நடித்தார். நகைச்சுவைத் திரைப்படமான அங்கிள் பக் (1989) இல் நடிகர் ஜான் கேண்டியுடன் மைல்ஸ் ரஸ்ஸலாக நடித்தார்.
# மெக்காலே கல்கின்

## ஆரம்ப கால வாழ்க்கை

### 2010கள்: பரிசோதனைத் திரைப்படங்கள், பன்னி இயர்ஸ் மற்றும் ரெட் லெட்டர் மீடியாவுடனான கூட்டுப்பணிகள்

.ஏப்ரல் 2011 இல், இசைக்கலைஞர் ஆடம் கிரீனின் சோதனைத் திரைப்படமான தி ராங் ஃபெராரியில் கல்கின் இடம்பெற்றார், இது முற்றிலும் ஐபோனில் படமாக்கப்பட்டது. அதே மாதத்தில், கிரீனின் முன்னாள் இசைக்குழுவான ஜாக் டிஷெல்/ஒன்லி சன் நிகழ்த்திய "ஸ்டாம்ப் யுவர் நேம் ஆன் இட்" என்ற இசை வீடியோவிலும் அவர் தோன்றினார். செப்டம்பர் 2012 இல், அவர் நியூயார்க்கில் உள்ள தனது குடியிருப்பை எவ்வாறு ஓவியப் பட்டறையாக மாற்றினார் என்பதை விளக்கும் வீடியோவில் வலைஒளி இல் தோன்றினார்.  
டிசம்பர் 2013 இல், Culkin ஒரு சீஸ் பீட்சாவை உண்பதற்காக தானே இணைந்து தயாரித்து இயக்கிய ஒரு வைரல் வீடியோ YouTube இல் பதிவேற்றப்பட்டது, இதில் Phoebe Kreutz உடன் நடித்தார். ஜோர்கன் லெத்தின் 66 சீன்ஸ் ஃப்ரம் அமெரிக்கா என்ற ஆவணப்படத்தில் ஆண்டி வார்ஹோல் ஒரு பர்கர் கிங் வொப்பரை உட்கொள்வதை அவர் கேலி செய்தார். குல்கின் தனது நியூயார்க்கை தளமாகக் கொண்ட, பீட்சா பின்னணியிலான நகைச்சுவை ராக் இசைக்குழுவான தி பீஸ்ஸா அண்டர்கிரவுண்டின் அறிமுகத்தை விளம்பரப்படுத்தினார். அவர்களின் சுற்றுப்பயணம் ஜனவரி 24, 2014 அன்று புரூக்ளினில் தொடங்கியது. மே 2014 இன் பிற்பகுதியில், குல்கின் ராக் சிட்டியில் தனது காஸூ சோலோவின் போது மேடையில் இருந்து வெளியேறினார், ரசிகர்கள் இசைக்குழுவை நோக்கி பீர் பைண்ட்களை வீசத் தொடங்கினர். ராக் சிட்டி நிகழ்ச்சிக்கும் ரத்து செய்வதற்கும் எந்த தொடர்பும் இல்லை என்று அவர்கள் கூறிய போதிலும், மீதமுள்ள யுகேநிகழ்ச்சிகளை அவர்கள் பின்னர் ரத்து செய்தனர். ஜூலை 10, 2016 அன்று, தி பீஸ்ஸா அண்டர்கிரவுண்ட் பிரிந்து வருவதாகவும், அவர்களின் அடுத்த ஆல்பம் கடைசியாக இருக்கும் என்றும் கல்கின் அறிவித்தார்.  
ஜூலை 2016 இல், குல்கின் கம்பேர் தி மார்க்கெட் என்ற தொலைக்காட்சி விளம்பரத்தில் தோன்றினார்.[35] ஜனவரி 2018 இல், குல்கின் நகைச்சுவை இணையதளம் மற்றும் பன்னி இயர்ஸ் என்ற போட்காஸ்ட் ஒன்றைத் தொடங்கினார், இது க்வினெத் பேல்ட்ரோவின் கூப் போன்ற பிரபலங்களுக்குச் சொந்தமான இணையதளங்களை கேலி செய்தது. 2018 ஆம் ஆண்டு முதல், குல்கின் ரெட் லெட்டர் மீடியாவிற்கு அடிக்கடி விருந்தினராக இருந்து வருகிறார், அவர்களின் சிறந்த, மோசமான, மறுபார்வை, மற்றும் ஹாஃப் இன் தி பேக் வெப்சீரிஸ் மற்றும் ஆங்கிரி வீடியோ கேம் நெர்டின் பல அத்தியாயங்களில் தோன்றினார். , ஒரு பாத்திரம் அல்லது தன்னைப் பற்றிய பகடி. டிசம்பர் 19, 2018 அன்று வெளியிடப்பட்ட கூகுள் உதவியாளருக்கான விளம்பரத்தில், குல்கின் 28 ஆண்டுகளுக்குப் பிறகு கெவின் மெக்கலிஸ்டராக தனது ஹோம் அலோன் பாத்திரத்தை மீண்டும் செய்தார். மெக்கலிஸ்டர் தனது முகத்தை மொட்டையடித்து, படுக்கையில் குதித்து, கிறிஸ்துமஸ் மரத்தை அலங்கரித்த திரைப்படத்தின் காட்சிகளை இது மீண்டும் உருவாக்கியது. இந்த விளம்பரம் விரைவில் வைரலானது. 2019 ஆம் ஆண்டில், ஜூன் 7, 2019 இல் வெளியான சேத் கிரீனின் சேஞ்ச்லேண்ட் வித் பிரெண்டா சாங் திரைப்படத்தில் அவர் ஒரு பாத்திரத்தில் நடித்தார்.  
2021 ஆம் ஆண்டில், குல்கின் இந்தத் தொடரின் பத்தாவது சீசனான *அமெரிக்கன் ஹாரர் ஸ்டோரி: டபுள் ஃபீச்சர்* திரைப்படத்தில் நடித்தார். சீசனில் அவரது பங்கு விமர்சன ரீதியாக பாராட்டப்பட்டது.
# மெக்காலே கல்கின்

## தனிப்பட்ட வாழ்க்கை

குல்கின் தனது தந்தை கிட் கல்கின் தனது குழந்தைப் பருவத்தில் கொடூரமாகவும் வன்முறையாகவும் இருந்ததாகக் கூறினார். அவர் தனது தந்தை பொறாமை கொண்டதாக உணர்ந்ததாக அவர் கூறினார், ஏனெனில் "அவர் தனது வாழ்க்கையில் செய்ய முயற்சித்த அனைத்தையும் நான் 10 வயதிற்கு முன்பே சிறப்பாக செய்தேன்". கல்கினின் பெற்றோர் திருமணம் செய்து கொள்ளவில்லை; குல்கின் இளமைப் பருவத்தில் இருந்தபோது அவர்கள் பிரிந்தனர், மேலும் அவரது தாயார் காவலுக்கு விண்ணப்பித்தார். $15 மற்றும் 20 மில்லியன் மதிப்புள்ள தனது அறக்கட்டளை நிதியைக் கட்டுப்படுத்துவதைத் தடுக்க, குல்கின் தனது பெற்றோரை நீதிமன்றத்திற்கு அழைத்துச் சென்றார். அன்றிலிருந்து தந்தையுடன் பிரிந்து வாழ்கிறார். குல்கின் தனது பெற்றோரிடமிருந்து விவாகரத்து செய்ததாக அல்லது தன்னை விடுவித்துக் கொண்டதாக ஊடகங்கள் தெரிவித்தன; 2018 இல், குல்கின் இதை மறுத்தார், அதற்குப் பதிலாக அவர் தனது பெற்றோரின் பெயரை தனது அறக்கட்டளை நிதியில் இருந்து நீக்கிவிட்டு ஒரு நிறைவேற்றுபவரைக் கண்டுபிடித்ததாகக் கூறினார்.  
மே 10, 2000 இல், கல்கினின் ஒன்றுவிட்ட சகோதரி ஜெனிபர் ஆடம்சன் போதைப்பொருளை அதிகமாக உட்கொண்டதால் இறந்தார். டிசம்பர் 10, 2008 அன்று, அவரது மூத்த சகோதரி டகோட்டா கார் மோதி இறந்தார்.  
செப்டம்பர் 17, 2004 அன்று, குல்கின் வைத்திருந்ததற்காக ஓக்லஹோமா நகரில் கைது செய்யப்பட்டார். மரிஜுவானா மற்றும் இரண்டு கட்டுப்படுத்தப்பட்ட பொருட்கள், அல்பிரஸோலம் (சானாக்ஸ்) மற்றும் அதற்காக அவர் சுருக்கமாக சிறையில் அடைக்கப்பட்டு $4,000 ஜாமீனில் விடுவிக்கப்பட்டார். போதைப்பொருள் குற்றங்களுக்காக நீதிமன்றத்தில் ஆஜர்படுத்தப்பட்ட பின்னர், அவர் விசாரணையில் குற்றமற்றவர் என்று ஒப்புக்கொண்டார் (அக்டோபர் 15, 2004 முதல் ஜூன் 9, 2005 வரை), ஆனால் பின்னர் அந்த மனுவை குற்றவாளியாக மாற்றினார். அவர் மூன்று ஓராண்டு இடைநிறுத்தப்பட்ட சிறைத்தண்டனையைப் பெற்றார் மற்றும் கட்டணமாக $540 செலுத்த உத்தரவிட்டார்.  
டிசம்பர் 2018 இல், குல்கின் தனது பெயரை சட்டப்பூர்வமாக "மெக்காலே மெக்காலே கல்கின்" என மாற்றுவதாக அறிவித்தார், மேலும் நான்கு வேட்பாளர்களை விட "மெக்காலே கல்கின்" வாக்களிப்பதன் மூலம் புதிய நடுத்தர பெயரைத் தேர்வுசெய்ய தனது வலைத்தளத்தின் மூலம் வாக்களித்த பிறகு.  
ஆகஸ்ட் 2020 இல், தனது 40 வது பிறந்தநாளில், கல்கின் ட்வீட் செய்தார், "ஏய் நண்பர்களே, வயதாக உணர வேண்டுமா? எனக்கு 40. நீங்கள் வரவேற்கப்படுகிறீர்கள். இந்த ட்வீட் எல்லா காலத்திலும் அதிகம் விரும்பப்பட்ட ட்வீட்களில் ஒன்றாக மாறியது.
# மெக்காலே கல்கின்

## தனிப்பட்ட வாழ்க்கை

### காதல் உறவுகள்

மே 27, 2004 இல் *லாரி கிங் லைவ்* நேர்காணலில் குல்கின், குழந்தை நடிகராக தனது வாழ்க்கையைப் பற்றி விவாதித்தாலும், தனது தந்தையுடனான அவரது விலகல் உட்பட, அவரது குடும்ப வாழ்க்கையில் ஏற்பட்ட மோதல்கள், தனது தனிப்பட்ட வாழ்க்கையின் அம்சங்களை வெளிப்படுத்துவதைத் தவிர்ப்பதாகக் கூறினார். மேலும் அவர் 14 வயதில் நடிப்பிலிருந்து எப்படி ஓய்வு பெற்றார் குல்கின் 1998 இல் நடிகை ரேச்சல் மைனரை மணந்தார், அப்போது அவர்கள் இருவருக்கும் 18 வயது, ஆனால் அவர்கள் 2000 இல் பிரிந்து இல் விவாகரத்து செய்தனர்.  
நடிகை மிலா குனிஸுடன் குல்கின் மே 2002 இல் டேட்டிங் செய்யத் தொடங்கினார் 2006 வாக்கில், அவர் நியூயார்க்கில் வசித்து வந்தார், குனிஸ் லாஸ் ஏஞ்சல்ஸில் வசித்து வந்தார். ஜனவரி 3, 2011 அன்று, குனிஸின் விளம்பரதாரர், குல்கினும் குனிஸும் பல மாதங்களுக்கு முன்பு தங்கள் உறவை முடித்துக் கொண்டதாக அறிக்கைகளை உறுதிப்படுத்தினார், "பிளவு இணக்கமாக இருந்தது, மேலும் அவர்கள் நெருங்கிய நண்பர்களாக இருக்கிறார்கள்." 2013 முதல், கல்கின் பாரிஸில் வசித்து வருகிறார்.  
மார்ச் 2018 இல், கல்கின் தனது *சேஞ்ச்லேண்ட்* இணை நடிகரான பிரெண்டா பாடலுடன் உறவில் இருப்பதாகத் தெரிவிக்கப்பட்டது. ஏப்ரல் 5, 2021 அன்று, சாங் தம்பதியருக்கு ஒரு மகனைப் பெற்றெடுத்தார். அவரது மகன் பிறந்த சிறிது நேரத்துக்குப் பிறகு, குல்கின் 2018 ஆம் ஆண்டு *தி ஜோ ரோகன் எக்ஸ்பீரியன்ஸ்* எபிசோடில் பாடலுடனான தனது உறவைப் பற்றி கூறிய கருத்துகள், ஆசியர்களை ஒரே மாதிரியாகக் கொண்டதற்காக விமர்சிக்கப்பட்டன. நேர்காணலில், குல்கின் சாங்கின் கண்களின் வடிவம், அவர்களின் இனங்களுக்கிடையேயான உறவு மற்றும் அவர்களின் எதிர்கால குழந்தைகளின் தோற்றம் பற்றி கேலி செய்தார். அவர் பாடலுடனான உறவின் காரணமாக ஆசிய நகைச்சுவைகளைச் செய்ய தகுதியுடையவர் என்று அவர் வாதிட்டார், மேலும் பல இனக் குழந்தைகளுக்கான எதிர்கால தந்தையின் காரணமாக, அவர் "போராட்டத்தைப் புரிந்துகொள்வார்" என்று கூறினார்.
# மெக்காலே கல்கின்

## தனிப்பட்ட வாழ்க்கை

### மைக்கேல் ஜாக்சனுடன் நட்பு

முதல் *ஹோம் அலோன்* திரைப்படத்தின் போது, குல்கின் பாப் பாடகர் மைக்கேல் ஜாக்சனுடன் நட்பு கொண்டார் மேலும் ஜாக்சனின் 1991 " பிளாக் அல்லது ஒயிட் " இசை வீடியோவில் தோன்றினார். 2005 ஆம் ஆண்டில், பாலியல் குழந்தை துஷ்பிரயோகத்திற்கான ஜாக்சனின் விசாரணையில், கல்கின் ஜாக்சனுடன் படுக்கையில் தூங்கியதாகவும் ஆனால் அவர் ஒருபோதும் துன்புறுத்தப்படவில்லை என்றும் சாட்சியமளித்தார் . ஜாக்சன் மீதான குற்றச்சாட்டுகள் "முற்றிலும் அபத்தமானது" என்று குல்கின் நிராகரித்தார். செப்டம்பர் 3, 2009 அன்று ஜாக்சனின் அடக்கத்தில் கலந்து கொண்டார். ஜாக்சனின் குழந்தைகளான பாரிஸ் ஜாக்சன், பிரின்ஸ் மற்றும் மைக்கேல் ஜூனியர் ஆகியோரின் காட்பாதர் குல்கின் ஆவார் குல்கின் குழந்தை வன்கொடுமை குற்றச்சாட்டுகளுக்கு எதிராக ஜாக்சனை தொடர்ந்து பாதுகாத்து வருகிறார், மேலும் 2020 இல் *எஸ்குயருக்கு* அளித்த பேட்டியில் கூறினார்: "நான் எதையும் பார்த்ததில்லை; அவர் எதையும் செய்யவில்லை. "
**மெக்காலே கல்கின் விருதுக்கான பரிந்துரைகள்**  
| அமெரிக்க நகைச்சுவை விருதுகள் |  |  |  |
| --- | --- | --- | --- |
| 1991 | *வீட்டில் தனியே* | மோஷன் பிக்சரில் மிகவும் வேடிக்கையான நடிகர் | வெற்றி பெற்றார் |
| 1990 | *வீட்டில் தனியே* | வளர்ந்து வரும் நடிகர் | வெற்றி பெற்றார் |
| 1990 | *வீட்டில் தனியே* | சிறந்த நடிகர் - மோஷன் பிக்சர் இசை அல்லது நகைச்சுவை | பரிந்துரைக்கப்பட்டது |
| 1992 | *என் காதலி* | சிறந்த முத்தம் பகிரப்பட்டது | வெற்றி பெற்றார் |
| சிறந்த ஆன்-ஸ்கிரீன் டியோ |  |  |  |
| 1994 | *நல்ல மகன்* | சிறந்த வில்லன் |  |
| 1994 | *அப்பாவுடன் கூட பழகுவது* | மோசமான நடிகர் | பரிந்துரைக்கப்பட்டது |
| *பேஜ்மாஸ்டர்* |  |  |  |
| *ரிச்சி பணக்காரர்* |  |  |  |
| ஸ்டிங்கர்ஸ் பேட் திரைப்பட விருதுகள் |  |  |  |
| 1994 | *அப்பாவுடன் கூட பழகுவது* | மோசமான நடிகர் | பரிந்துரைக்கப்பட்டது |
| *பேஜ்மாஸ்டர்* |  |  |  |
| *ரிச்சி பணக்காரர்* |  |  |  |
| 2003 | *பார்ட்டி மான்ஸ்டர்* | மோசமான நடிகர் | பரிந்துரைக்கப்பட்டது |
| 1991 | *வீட்டில் தனியே* | சிறந்த இளம் நடிகர் மோஷன் பிக்சர் | வெற்றி பெற்றார் |
# இலலிதா ஐயர்

**இலலிதா ஐயர்** (*Lalita Iyer*) என்பவர் இந்தியாவின் மும்பையில் உள்ள ஒரு எழுத்தாளர், பத்திரிகையாளர் மற்றும் கட்டுரையாளர் ஆவார். *நான் கர்ப்பமாக இருக்கிறேன், டெர்மினலில் இல்லை, யூ இடியட்,* *தி ஹோல் ஷெபாங்: பெண்ணாக இருப்பதன் ஸ்டிக்கி பிட்ஸ்*, மற்றும் *ஸ்ரீதேவி: இதயங்களின் ராணி* உட்படப் பல புத்தகங்களை எழுதியுள்ளார். இவர் குழந்தைகள் இலக்கியங்களையும் எழுதியுள்ளார். இலலிதா *சிக்விட்* மற்றும் *மம்மிகோலைட்லி* வலைப்பதிவுகளின் ஆசிரியர் ஆவார்.
# இலலிதா ஐயர்

## இளமையும் கல்வியும்

இலலிதா மும்பையில் உள்ள வேதி தொழில்நுட்ப நிறுவனத்தில் மருத்துவம் மற்றும் இயற்கைப் பொருட்களில் முதுநிலை மருந்தியல் பட்டம் பெற்றார். 2019-ல், டாட்டா சமூக அறிவியல் கழகத்தில் நடன இயக்க சிகிச்சையில் முதுகலை பட்டயப் படிப்பினை முடித்தார்.
# இலலிதா ஐயர்

## தொழில்

இலலிதா ஐயர் ஒரு மருந்தாளுநராகத் தனது வாழ்க்கையைத் தொடங்கினார். *இந்தியன் எக்ஸ்பிரஸ்* பத்திரிகையில் ஒரு கட்டுரையாளராகப் பெற்றோரைப் பற்றி எழுதினார். *ஹிந்துஸ்தான் டைம்ஸில்* துணை ஆசிரியராகப் பணிபுரிந்தார். *பிலிம்பேர்* பத்திரிகையின் நிர்வாக ஆசிரியராகப் பணியாற்றியதும் இவர் ஒரு பத்திரிகையாளராக பணியாற்றியதில் அடங்கும். புனேயில் உள்ள சஹ்யாத்ரி பள்ளியிலும், மும்பையில் உள்ள அக்ஷரா பள்ளியிலும் கல்வியாளராக இருந்துள்ளார்.  
இலலிதாவின் முதல் புத்தகம், *நான் கர்ப்பமாக இருக்கிறேன், நோயில்லாமல் இருக்கிறேன், யூ இடியட்!* என்பதாகும் இது 2013-ல் வெளியாகியது. ஸ்ரீதேவியின் வாழ்க்கை வரலாறு, *ஸ்ரீதேவி: இதயங்களின் ராணி என்ற* தலைப்பில், 2018-ல் வெளியிடப்பட்டது. இலலிதா குழந்தைகளுக்காக இரண்டு புத்தகங்களையும் எழுதியுள்ளார். இவை: *தி பாய் ஹூ ஸ்வாலோடு எ நெயில் அண்ட் அதர் ஸ்டோரிஸ்* (2016) மற்றும் *தத்தாஸ் பூசணிக்காய்* (2020).  
2018ஆம் ஆண்டில், மஜ்லிஸ் சட்ட மையத்தின் சமூக ஊடகங்களில் *ஹேப்பி அன்மேரிடு* ("Happily Unmarried") விழிப்புணர்வு பிரச்சாரத்திற்காக இவர் ஒரு இடுகையை எழுதினார். இது இவரது தொழில், குலாவுதல், திருமணம் மற்றும் ஒற்றை தாய்மை பற்றிய கண்ணோட்டத்தை விவரிக்கிறது.
# சாரா அபூபக்கர்

**சாரா அபூபக்கர்** (*Sara Aboobacker*; ; 30 சூன் 1936 - 10 சனவரி 2023) என்பவர் இந்தியக் கன்னட நாவல் மற்றும் சிறுகதை எழுத்தாளர் ஆவார். இவர் மொழிபெயர்ப்பாளராகவும் உள்ளார்.
# சாரா அபூபக்கர்

## ஆரம்ப வாழ்க்கை மற்றும் கல்வி

சாரா 30 சூன் 1936 அன்று கேரளாவின் காசர்கோட்டில், காசர்கோட்டில் உள்ள முஸ்லீம் குடும்பங்களின் சமூகத்தில் படித்த முதல் பெண்களில் இவரும் ஒருவர். உள்ளூர் கன்னடப் பள்ளியில் பட்டம் பெற்றார். இவர் பள்ளிப் படிப்பு முடிந்ததும் திருமணம் செய்து கொண்டார். இத்திருமண வாழ்க்கையில் நான்கு மகன்களைப் பெற்றெடுத்தார். அபுபக்கர் ஒருமுறை தனது கல்வியை மேற்கொள்வதற்கான தனது விருப்பம் சமூக விதிமுறைகளால் கட்டுப்படுத்தப்பட்டதாகக் கூறினார். இது உயர்கல்விக்கான பெண் அணுகலைக் கட்டுப்படுத்துகிறது. மேலும் இவர் 1963-ல் மட்டுமே நூலக உறுப்பினரைப் பெற முடிந்தது. இவரது எழுத்து நடை நேரடியானது மற்றும் எளிமையானது. மேலும் இவர் இலக்கியத்தில் யதார்த்தமான அணுகுமுறையை விரும்புவதாகவும், அலங்காரங்களை விட சமூக அக்கறையின் வெளிப்பாட்டிற்கு முன்னுரிமை அளிப்பதாகவும் கூறியுள்ளார்.  
இவரது நாவல், *வ்ரஜகலு* (1988) தற்போது தேவேந்திர ரெட்டியின் தயாரிப்பில் *சரவஜ்ரா* என்ற பெயரில் திரைப்படமாகத் தயாரானது. இத்திரைப்படத்தில் நடிகை அனு பிரபாகர் முகர்ஜி கதாநாயகியாக நடித்துள்ளார். நஃபிசா, மேலும் காசர்கோட்டில் உள்ள முஸ்லீம் சமூகத்திற்குள் திருமணம் மற்றும் விவாகரத்து போன்றவற்றில் இவரது குழந்தைப் பருவம் முதல் முதுமை வரையிலான தனது வாழ்க்கையைக் குறிப்பிடுகிறார்.
# சாரா அபூபக்கர்

## ஆரம்ப வாழ்க்கை மற்றும் கல்வி

### மொழிபெயர்ப்பாளராக

அபுபக்கர், டி.வி.தீச்சர வாரியர், கமலா தாஸ் மற்றும் பி.எம்.சுஹாரா ஆகியோரால் எழுதப்பட்ட மலையாளப் புத்தகங்களைக் கன்னட மொழிக்கு மொழிபெயர்த்துள்ளார்.
# சாரா அபூபக்கர்

## விருதுகளும் கௌரவங்களும்

அபுபக்கர் இலக்கியத்திற்கான பங்களிப்புகளுக்காகப் பல விருதுகளைப் பெற்றுள்ளார்.  
- 1984ல் கர்நாடக சாகித்திய அகாதமி விருது
- 1987ல் அனுபமா நிரஜன் விருது
- 1990 முதல் 1994 வரை, உள்ளூர் எழுத்தாளர்கள் சங்கமான கரவலி லெகாக்கியர மாட்டு வாசகியரா சங்கத்தின் தலைவர்
- 1995-ல், கன்னட ராஜ்யோத்சவா விருது
- 1996-ல், ரத்னம்மா ஹெக்கடே மகிளா சாகித்திய விருது
- கர்நாடக அரசால் 2001-ல் தான சிந்தாமணி அத்திமாபே விருது
- 2006ஆம் ஆண்டில், இலக்கியத்திற்கான கன்னட பல்கலைக்கழகத்தின் நாடோஜா விருது
- 2008-ல், மங்களூர் பல்கலைக்கழகம் கௌரவ முனைவர் பட்டம்
# சாரா அபூபக்கர்

## விருதுகளும் கௌரவங்களும்

### நாவல்கள்

- 1981 - *சந்திரகிரிய தீரதல்லி* (பெங்களூரு: பத்ரிகே பிரகாசனா, 1981. இதை ஆங்கிலத்தில் வனமாலா விஸ்வநாதா *பிரேக்கிங் டைஸ்* (1982) என்று மொழிபெயர்த்தார்
- 1985 - *சஹானா* (பெங்களூரு: சந்திரகிரி பிரகாஷனா)
- 1988 - *வஜ்ரகலு* (பெங்களூரு: நவகர்நாடக பிரகாசனா)
- 1991 - *கடனா விரமா*
- 1994 - *சூலியள்ளி சிக்கவரு* (பெங்களூரு: சந்திரகிரி பிரகாஷனா, 2013)
- 1997 - *தலா ஒடேடா டோனியாலி* (கன்னடம் மற்றும் கலாச்சார இயக்குநரகம்)
- 2004 - *பஞ்சாரா*
# சாரா அபூபக்கர்

## விருதுகளும் கௌரவங்களும்

### சிறுகதைத் தொகுப்புகள்

- 1989 - *சப்பாலிகளு* (பெங்களூரு: சந்திரகிரி பிரகாஷனா)
- 1992 - *பயனா*
- 1996 - *அர்த்த ராத்திரியில் ஹுட்டிடா குசு*
- 1999 - *கெத்தா*
- 2004 - *சுமையா*
- 2007 - *ககனசாகி*
# சாரா அபூபக்கர்

## விருதுகளும் கௌரவங்களும்

### மொழிபெயர்ப்பு (மலையாளத்திலிருந்து கன்னடத்திற்கு)

- 1992 *- கமலா தாசு எழுதிய மனோமி*
- 1998 *- பி. எம். சொஹாராவின் பேல்*
- 2000 *- பி. கே. பாலகிருஷ்ணனின் நானின்னு நித்ரிசுவே*
- 2009 *- ஆர். பி. ஸ்ரீகுமாரின் தர்மடா ஹெசரினல்லி*
# சாரா அபூபக்கர்

## விருதுகளும் கௌரவங்களும்

### புனைகதை அல்லாதது

- 2010 - *ஹோட்டு கந்துவ முன்னா* (சுயசரிதை)
# நீலம் போல்

**நீலம் போல்** (*Neelam Pol*)(பிறப்பு 1981) என்பவர் தொழிலதிபர் மற்றும் கேல் பிளானட் அறக்கட்டளை (Khel Planet Foundation) நிறுவனர் ஆவார். இவர் ஆர்வர்டு பல்கலைக்கழக முன்னாள் மாணவர். போல் இந்தியாவின் மகாராட்டிர மாநிலத் தலைநகரான மும்பையில் வசிக்கிறார்.
# நீலம் போல்

## தனிப்பட்ட வாழ்க்கை

போல் வலது கை போகோமெலியாவுடன் பிறந்தார். இது ஒரு நிரந்தர, மேம்பாடற்ற, உடல் ஊனம் ஆகும். இந்த ஊன வகையில் வலது கை இடது கையை விடக் குறைவான நீளத்தில் காணப்படும். இவர் காரக்பூரில் உள்ள இந்தியத் தொழில்நுட்பக் கழகத்தில் உத்தி மேலாண்மையில் முதுநிலை மேலாண்மை கல்வியினை முடித்தார். இவர் திருமதி நதிபாய் தாமோதர் தாக்கர்சே மகளிர் பல்கலைக்கழகத்தில் கணினி அறிவியல் மற்றும் தொழில்நுட்பத்தில் பொறியியல் பட்டதாரி ஆவார்.  
மோல், உலக வங்கி அறிஞராகவும், முக்கிய கூட்டாளராகவும் இருந்துள்ளார். ஆர்வர்டு பல்கலைக்கழகத்தால் வழங்கப்படும் கல்வி தொழில்முனைவோர் நிதியுதவியினை 2014-ல் பெற்றார்.
# நீலம் போல்

## தொழில்

போல் இன்ஃபோசிஸில் மென்பொருள் பொறியாளராகத் தனது தொழில்முறை வாழ்க்கையைத் தொடங்கினார். இவர் பின்னர் ஐபிஎம் மற்றும் டெக் மஹிந்திரா உள்ளிட்ட நிறுவனங்களில் பணிபுரிந்தார். இங்கு இவர் வணிக விற்பனை, சந்தைப்படுத்தல் மற்றும் செயல்பாட்டு மேலாளராக பணியாற்றினார்.  
2014ஆம் ஆண்டில், போல், இலாப நோக்கற்ற நிறுவனமான கேல் பிளானட் அறக்கட்டளையை நிறுவினார். இது குழந்தைகளின் முழுத் திறனையும் வளர்க்க உதவுவதை நோக்கமாகக் கொண்டுள்ளது.  
போல் ஐக்கிய நாடுகளின் சிறுவர் நிதியத்தின் இந்தியாவுடனான புதுமை திட்ட நிபுணராகச் செயல்பட்டார். கடந்த காலங்களில் இவர் உலக வங்கியின் கல்வி ஆலோசகராக பணிபுரிந்துள்ளார். இங்குப் பீகார் அரசாங்கத்தின் ஆசிரியர்களின் செயல்திறனை மேம்படுத்தும் திட்டத்தின் ஆதரவைப் பெற்று தலைமை தாங்கினார். தேசிய உயர் கல்வித் திட்டத்தின் ஒரு பகுதியாக, மாநிலத்தில் உயர்கல்வியை மேம்படுத்தும் நோக்கில் பணியாற்றும் மகாராட்டிர அரசின் புதுமை மற்றும் கொள்கை ஆலோசகராகவும் இருந்துள்ளார்.  
போல் தகவமைப்புத் தலைமையின் பயிற்சியாளர் மற்றும் இளம் பட்டதாரிகளின் குழுவின் தலைமை வழிகாட்டியாக இருந்து இளைஞர்கள் சமூக மாற்ற முகவர்களாக மாற உதவுகிறார்.
# நஜ்மா மெகபூப்

**நஜ்மா மெகபூப்** (*Najma Mehboob*)(1949 - 6 டிசம்பர் 1983) என்பவர் பாக்கித்தான் திரைப்பட மற்றும் தொலைக்காட்சி நடிகை ஆவார். இவர் பெரும்பாலும் உருது மற்றும் பஞ்சாபி மொழிகளில் நாடகங்கள் மற்றும் படங்களில் தாய் வேடத்தில் நடித்தார். 1983-ல் திரைப்பட படப்பிடிப்பின் போது தொடருந்து விபத்தில் இறந்தார்.
# நஜ்மா மெகபூப்

## ஆரம்ப கால வாழ்க்கை

நஜ்மா 1949-ல் பாக்கித்தானின் இராவல்பிண்டியில் பிறந்தார். ஆரம்பத்தில், இவர் மேடை நாடகங்களில் நடித்தார்.
# நஜ்மா மெகபூப்

## தொழில்

மெகபூப் 1969-ல் பாக்கித்தான் தொலைக்காட்சி, லாகூரில் இருந்து ஒளிபரப்பப்பட்ட *ஹாதி டான்ட்* என்ற நாடகம் மூலம் தொலைக்காட்சிக்கு வந்தார். பின்னர், இவர் பல தொலைக்காட்சி நாடகங்கள் மற்றும் தொடர்களில் நடித்துள்ளார். இவர் 82 படங்களில் நடித்துள்ளார். இவரது முதல் படம் *ஜியோ தோலா* (1969) மற்றும் *நாசக் ரிஷ்டே* (1987) கடைசி படம்.
# நஜ்மா மெகபூப்

## திரைப்படவியல்

### தொலைக்காட்சி தொடர்

| 1969 | *ஹாதி டான்ட்* | ஹினா | பாக்கித்தான் தொலைக்காட்சி |  |
| --- | --- | --- | --- | --- |
| 1980 | *சானன் டே தர்யா* | ஜுக்னு | பாக்கித்தான் தொலைக்காட்சி |  |
| 1981 | *டெஹ்லீஸ்* | சல்மா | பாக்கித்தான் தொலைக்காட்சி |  |
| 1982 | *சரப்* | ராபியா | பாக்கித்தான் தொலைக்காட்சி |  |
| 1982 | *Badzeed* | சோபியா | பாக்கித்தான் தொலைக்காட்சி |  |
| 1982 | *சோனா சண்டி* | ஃப்ரசாத் அலிகானின் தாய் | பாக்கித்தான் தொலைக்காட்சி |  |
| 1983 | *கசாய் அவுர் மெஹங்காய்* | ஜோஹ்ரா | பாக்கித்தான் தொலைக்காட்சி |  |
| 1983 | *ஷிகயாடைன் ஹகாயதைன்* | அபிதா | பாக்கித்தான் தொலைக்காட்சி | } |
# நஜ்மா மெகபூப்

## திரைப்படவியல்

### திரைப்படம்

| 1969 | *ஜியோ தோலா* | பஞ்சாபி |  |
| --- | --- | --- | --- |
| 1972 | *காலிஷ்* | உருது |  |
| 1973 | *ஆஸ்* | உருது |  |
| 1973 | *ரங்கீலா அவுர் முனாவர் ஜரீஃப்* | உருது |  |
| 1973 | *திரு.புது* | உருது |  |
| 1974 | *ஐனா அவுர் சூரத்* | உருது |  |
| 1974 | *நௌகர் வொஹ்தி டா* | பஞ்சாபி |  |
| 1974 | *பூல்* | உருது |  |
| 1975 | *சுல்தானா டகு* | பஞ்சாபி |  |
| 1975 | *குட்டி* | பஞ்சாபி |  |
| 1975 | *ஜப் ஜப் பூல் கிலே* | உருது |  |
| 1975 | *ஜீனத்* | உருது |  |
| 1976 | *சித்ரா தே ஷேரா* | பஞ்சாபி |  |
| 1976 | *அண்டாடா* | உருது |  |
| 1976 | *ஆஜ் அவுர் கல்* | உருது |  |
| 1977 | *ஆஷி* | உருது |  |
| 1978 | *காஜி இலமுதீன் ஷஹீத்* | பஞ்சாபி |  |
| 1978 | *துஷ்மன் கி தலாஷ்* | பஞ்சாபி / பாஷ்டோ |  |
| 1979 | *தக்த் யா தக்தா* | பஞ்சாபி |  |
| 1979 | *ஹர் ஃபன் மௌலா* | பஞ்சாபி |  |
| 1980 | *ஹாம் டோனோ* | உருது |  |
| 1980 | *சைமா* | உருது |  |
| 1980 | *ரிஷ்டா* | உருது |  |
| 1981 | *சாலா சாஹிப்* | பஞ்சாபி |  |
| 1981 | *குர்பானி* | உருது |  |
| 1981 | *முஃப்ட்பார்* | பஞ்சாபி |  |
| 1981 | *சாலா சாஹிப்* | உருது |  |
| 1982 | *பாஸ்பான்* | உருது |  |
| 1982 | *சர்தா சுராஜ்* | பஞ்சாபி |  |
| 1983 | *சாஹிப் ஜீ* | பஞ்சாபி |  |
| 1983 | *முராத் கான்* | பஞ்சாபி |  |
| 1983 | *தில்லான் நாள் சௌடே* | பஞ்சாபி |  |
| 1983 | *முராத் கான்* | பஞ்சாபி |  |
| 1983 | *ரிக்ஷா டிரைவர்* | பஞ்சாபி |  |
| 1987 | *நாசாக் ரிஷ்டாய்* | பஞ்சாபி | } |
# நஜ்மா மெகபூப்

## விருது

| 1983 | பாக்கித்தான் தொலைக்காட்சி | *சிறந்த நடிகை* | *ஷிகயாடைன் ஹகாயதைன்* | } |
| --- | --- | --- | --- | --- |
# வந்தனா சீனிவாசன்

**வந்தனா சீனிவாசன்,** இந்தியாவின் தமிழ்நாட்டைச் சேர்ந்த திரைப்படப் பின்னணிப் பாடகியாவார். தனித்தன்மை கொண்ட குரலமைப்பும், சுயாதீன பாடகியாகவும் இருக்கும் இவர், தென்னிந்திய திரைப்படத் துறையில் குறிப்பாக தமிழ்த் திரைப்படங்களில் பணியாற்றி வருகிறார்.
# வந்தனா சீனிவாசன்

## வாழ்க்கை வரலாறு

வந்தனா, சிறுவயதிலிருந்து உயர்நிலைப் பள்ளியை முடிக்கும் வரை தனது குருவான திருமதி சீதா கிருஷ்ணனிடமிருந்து கர்நாடக பாரம்பரிய இசையில் பயிற்சி பெற்றுள்ளார். கல்லுரிப்படிப்பிற்க்காக 2006 ஆம் ஆண்டில் பெண்கள் கிறிஸ்தவக் கல்லூரியில் (மெட்ராஸ் பல்கலைக்கழகம்) உளவியல் பாடப்பிரிவில் சேர்ந்த அவர், இந்தியாவின் சென்னைக்கு குடிபெயர்ந்துள்ளர். அங்கே, மற்றொரு குருவான, திருமதி தனுஸ்ரீ சாஹாவின் கீழ் இந்துஸ்தானி பாரம்பரிய இசையில் பயிற்சி பெற்றுள்ளார். இலண்டன் பொருளியல் மற்றும் அரசறிவியல் கல்வி நிலையத்தில் நிறுவன மற்றும் சமூக உளவியலில் முதுகலைப் பட்டம் பெற 2009 ஆம் ஆண்டில் இலண்டனுக்குச் சென்று அங்கும் பல்வேறு இசை தாக்கங்களை வெளிப்படுத்தி குறிப்பாக பங்களாதேச இசையை ஆராய்ந்துள்ளார். 2011 ஆம் ஆண்டின் தொடக்கத்தில் சென்னைக்குத் திரும்பியதை, அவர் ஒரு சுயாதீன இசைக்கலைஞராகவும் பின்னணிப் பாடகியாகவும் தன்னை நிலைநிறுத்திக் கொண்டார்.  
2017 ஆம் ஆண்டில் இசைக்கலைஞரின் வாழ்க்கைகளைப் பற்றிய உரையை டெட் கருத்தரங்குகளில் பகிர்ந்துள்ளார்.  
***மியூசிகலோரி தயாரிப்புகள்*** என்ற பெயரில் பிற இசைப்பாடகர்கள், பின்னணி பாடகர்கள், இசைவல்லுனர்களை இணைத்து ஆன்மாவை உருக்கும் மெல்லிசையை பரப்பும் முயற்சியில் ஈடுபட்டு வருகிறார். கேரளாவைச் சேர்ந்த ஆனந்த் பட்டத்தில் என்ற தொழிலதிபரை மணந்துள்ள வந்தனா, தனது கணவருடன் இணைந்து இன்ஸ்ட்டாகிராம்<nowiki/>இணையதளத்தில், *அனஸ்டோரிஸ்ஒன்லைன்* என்ற பெயரில் பெண்களுக்கான அழகு சாதனப் பொருட்கள் விற்பனையும் செய்து வருகிறார்.
# வந்தனா சீனிவாசன்

## இசைப்பட்டியல்

**பின்னணிப் பாடல்**
| 2012 | "பொல்லாத குதிரை" | மதுபான கடை | வேத் சங்கர் |
| --- | --- | --- | --- |
| ஒரு பாதி கனவு | தாண்டவம் | ஜி.வி.பிரகாஷ் குமார் |  |
| 2013 | "உன்னாலே" | ராஜா ராணி | ஜி.வி.பிரகாஷ் குமார் |
| "அவதா பையா" | பரதேசி | ஜி.வி.பிரகாஷ் குமார் |  |
| 2014 | "சப்கே வினாதி (பெண் பதிப்பு)" | *என்னதான் பேசுவதோ* | டி. இம்மான் |
| "உன்ன இப்போ பார்க்கணும்" | கயல் | டி. இம்மான் |  |
| "பாத்து பாத்து" | மஞ்சா பாய் | என்.ஆர்.ரகுநந்தன் |  |
| "மழகதா" | ஒரு ஊர்ல ரெண்டு ராஜா | டி. இம்மான் |  |
| "பெண்ணே ஓ பெண்ணே" | நான் சிகப்பு மனிதன் | ஜி.வி.பிரகாஷ் குமார் |  |
| "கூட மேல கூட வச்சு" | ரம்மி | டி. இம்மான் |  |
| 2015 | "எருமமாட்டு பயலே" | *கமரகட்டு* | எஃப்.எஸ்.ஃபைசல் |
| உந்தன் முகம் (இசையமைப்பாளர் பதிப்பு) | சார்லஸ் ஷபிக் கார்த்திகா | சித்தார்த்த மோகன் |  |
| 2016 | திருடா திருடா | ஆரம்பமே அட்டகாசம் | ஜெயா கே தாஸ் |
| சாக்கிய சகியா | குப்பேடாந்த பிரேமா | நவநீத் சுந்தர் |  |
| "கருவாகாது கருவாயா" | மருது | டி. இம்மான் |  |
| "ஆசை காதல் ஆருயிரே" | வாகா | டி. இம்மான் |  |
| "அடடா இதுயென்ன" | தோதாரி | டி. இம்மான் |  |
| "உன் காதல் இருந்தால் போதும் (மறுபதிவு)" | காவலை வேண்டம் | லியோன் ஜேம்ஸ் |  |
| 2017 | இதுக்குத்தானா | அதாகப்பட்டது மகாஜனங்களே | டி. இம்மான் |
| நீ இல்லை என்றாள் | 8 தோட்டக்கல் | சுந்தரமூர்த்தி கே.எஸ் |  |
| அடி போடி சண்டாளி | பொட்டு | அம்ரிஷ் |  |
| 2018 | சண்டக்காரி | கடைக்குட்டி சிங்கம் | டி. இம்மான் |
| 2019 | தலபு தழுபு | ப்ரோச்சேவரேவருரா | விவேக் சாகர் |
| தாஜ சமாச்சாரம் | நடசார்வபௌமா | டி. இமான் |  |
| 2021 | அலங்காலங்குருவி | புலிக்குத்தி பாண்டி | என்.ஆர்.ரகுநந்தன் |
| மருதாணி | *அண்ணாத்தே* | டி.இம்மான் |  |
| 2022 | தாலாட்டு பாடும் சாமி | *நாட்குறிப்பு* | ரான் ஈதன் யோஹான் |
| "உள்ளம் உருகுதையா"" | *ஈதர்க்கும் துணிந்தவன்* | டி.இம்மான் |  |
| சூரவலி (பெண் பதிப்பு) | *ரெஜினா* | சதீஷ் நாயர் |  |
# இராபர்ட்டு மெட்கால்ஃபு

**இராபர்ட்டு மெலாங்க்டன் மெட்கால்ஃபு** (*Robert Melancton Metcalfe*) அமெரிக்காவைச் சேர்ந்த ஒரு பொறியாளரும், தொழில் முனைவோரும் ஆவார். 1970 ஆம் ஆண்டு முதல் இவர் இணையத்தின் வளர்ச்சிக்கு பங்களித்து வருகிறார். கணினி வலையமைப்பில் பயன்படுத்தப்படும் ஈதர்நெட்டு நுட்பத்தைக் கண்டுபிடித்தார். அமெரிக்க இலக்கமுறை மின்னணு உற்பத்தி நிறுவனமான 3காம் நிறுவனத்தின் இணை நிறுவனராகவும் அறியப்படுகிறார். தொலைத்தொடர்பு வலையமைப்பின் விளைவை விவரிக்கும் மெட்கால்ஃப் சட்டத்தை உருவாக்கினார். 1990 ஆம் ஆண்டுகளில் இணையத்தின் எதிர்காலப் போக்கை முன்னறிவிப்பது உட்பட பல கணிப்புகளை மெட்கால்ஃப் செய்துள்ளார்.  
மெட்கால்ஃப்பின் ஈதர்நெட்டு தொழில்நுட்பத்தை மேம்படுத்தும் பணிக்காக உலகளாவிய பொறியியல் மற்றும் தொழில்நுட்ப சமூகத்திற்கான தொழில்முறை இல்லமமான மின்னியல், மின்னணுவியல் பொறியாளர் கழகத்தின் கௌரவப் பதக்கம், தொழில்நுட்பம் மற்றும் புதுமைக்கான தேசிய பதக்கம் போன்ற பதக்கங்களைப் பெற்றுள்ளார். 2023 ஆம் ஆண்டில், கணினி அறிவியலில் மிக உயர்ந்த தனித்துவமான விருதான டூரிங் விருதைப் பெற்றார். அமெரிக்காவின் டெக்சாசு பல்கலைக்கழகத்தில் 2011 ஆம் ஆண்டு முதல் புதுமை மற்றும் தொழில்முனைவோர் பிரிவில் பேராசிரியராக இருந்து வருகிறார். அரசுக் கட்டுப்பாடற்ற தனியார் தொழிலாட்சி அமைப்பின் மர்ச்சிசன் உறுப்பினராகவும் செயல்படுகிறார்.
# இராபர்ட்டு மெட்கால்ஃபு

## இளமைப் பருவம்

இராபர்ட் மெட்கால்ஃபு ஐக்கிய அமெரிக்காவின் நியூயார்க்கு மாநிலத்தின் புரூக்ளினில் நகரத்தில் 1946 ஆம் ஆண்டு ஏப்ரல் மாதம் 7 ஆம் தேதி பிறந்தார். இவரது தந்தை சுழலாழி கருவியில் நிபுணத்துவம் பெற்ற சோதனை தொழில்நுட்ப வல்லுநராக இருந்தார். இவரது தாயார் ஒரு இல்லத்தரசி ஆவார். பின்னர் அவர் பே சோர் உயர்நிலைப் பள்ளியில் செயலாளராக இருந்தார். மெட்கால்ஃபு 1964 ஆம் ஆண்டில் அந்தப் பள்ளியில் பட்டம் பெற்றார். Metcalfe graduated from that school in 1964.  
1969 ஆம் ஆண்டில் மாசாச்சூசெட்சு தொழில்நுட்பக் கழகத்தில் மின் பொறியியல் மற்றும் தொழில்துறை நிர்வாகம் என்ற பாடங்களில் இரண்டு இளங்கலை அறிவியல் பட்டங்களைப் பெற்றார். ஆர்வர்டு பல்கலைக்கழகத்தில் பட்டதாரி பள்ளிக்குச் சென்றார். அங்கு இவர் 1970 ஆம் ஆண்டு பயன்பாட்டுக் கணிதத்தில் முதுகலை அறிவியல் பட்டமும், 1973 ஆம் ஆண்டில் கணினி அறிவியலில் முனைவர் பட்டமும் பெற்றார்.  
மெட்கால்ஃப் - இராபின் இணையருக்கு இரண்டு குழந்தைகள் உள்ளனர்.
# சி. ஐஸ்வர்யா

**சி. ஐஸ்வர்யா**, இந்தியாவின் கர்நாடகா மாநிலத்தில் வசித்து வரும் கர்நாடக இசைக்கலைஞரும், வீணை கலைஞரும், குரலிசைக் கலைஞருமாவார். கர்நாடக இசைக் கலைஞர்கள் குடும்ப பாரம்பரியத்தை உடைய இவர், புகழ்பெற்ற கருநாடக இசைக்கலைஞரான ம. ச. சுப்புலட்சுமியின் கொள்ளுப்பேத்தியும், ராதா விஸ்வநாதனின் பேத்தியுமாவார்.
# சி. ஐஸ்வர்யா

## இசைப்பயணம்

ஐஸ்வர்யா தனது நான்கு வயதிலிருந்தே, கருநாடக இசைப்பாடங்களை எம்.எஸ்.சுப்புலட்சுமி மற்றும் ராதா விஸ்வநாதன் ஆகியோரின் கீழ் பயிற்சி பெறத்தொடங்கியுள்ளார். 2018 ஆம் ஆண்டில் இறந்த தனது பாட்டியான, ராதா விஸ்வநாதனின் கீழ் 18 ஆண்டுகள் தொடர்ந்து கர்நாடக இசையைக் கற்று தேறியுள்ளார்  
அக்டோபர் 2017 ஆம் ஆண்டில், ஐஸ்வர்யா மற்றும் அவரது சகோதரி சவுந்தர்யாவை இந்தியப் பிரதமர் நரேந்திர மோடி தனது இல்லத்தில் பாட அழைத்தது குறிப்பிடத்தக்கது.
| 2017 | யுவ கலா பாரதி | பாரத் கலாச்சார், சென்னை |
| --- | --- | --- |
| 2017 | எஸ்.வி.என்.ராவ் விருது இளைஞர்களின் சிறப்பிற்கு | ஸ்ரீ ராம சேவா மண்டலி, பெங்களூர் |
| 2017 | தொழில்சார் சிறப்பு விருது | ரோட்டரி கிளப், சென்னை |
| 2017 | இளம் பெண் சாதனையாளர் விருது | ஏஎம்என் குளோபல் குரூப், சென்னை |
| 2016 | கிளாசிக்கல் ஆர்ட்ஸ் தூதர் | கனெக்டிகட் பொதுச் சபை, அமெரிக்கா |
| 2016 | சிறந்த இளம் கர்நாடக பாடகர் மற்றும் இந்திய பாரம்பரிய இசையின் ரைசிங் ஸ்டார் | ஏஎம்என் குளோபல் குரூப், சென்னை |
| 2016 | இளம் சாதனையாளர் விருது | A3 அறக்கட்டளை, சண்டிகர் |
| 2016 | எம்.எஸ்.சுப்புலட்சுமி சங்கீத புரஸ்கார் | எம்.எஸ்.சுப்புலட்சுமி அறக்கட்டளை, வர்கலா, கேரளா |
| 2016 | எம்.எஸ்.சுப்புலட்சுமி நூற்றாண்டு விருது | டிரினிட்டி ஃபைன் ஆர்ட்ஸ், சென்னை |
| 2016 | சங்கீத பரம்பரா புரஸ்கார் | கலாலயா, சான் ஜோஸ் |
| 2016 | காவேரி கன்னட விருது | கன்னட கூட்டா, வாஷிங்டன் டி.சி |
| 2015 | இந்த ஆண்டின் மிகவும் நம்பிக்கைக்குரிய கலைஞர் - டாக்டர் சித்ரா நாராயணசுவாமி விருது | பிரம்ம ஞான சபை |
| 2015 | டி.கே.கோவிந்த ராவ் விருது | ஸ்ரீ கிருஷ்ண ஞான சபை |
| 2011 | மதுரை மணி ஐயர் விருது | ஸ்ரீ கிருஷ்ண ஞான சபை |
# சுதா பென்னாத்தூர்

**சுதா பென்னாத்தூர்** ( *Sudha Pennathur* ) என்பவர் சென்னையில் பிறந்த, இந்திய நகைகள், ஆடைகள், ஆபரணங்கள், கலைப் பொருட்கள் வடிவமைப்பாளர் மற்றும் தொழில்முனைவோர் என்று அறியப்படுகிறார். இவரின் நிறுவனம், அமெரிக்க சந்தைக்கு இந்திய மாதிரி நகைகள் மற்றும் கைவினைப்பொருட்களை வடிவமைத்து கொடுத்து வருகிறது. டாக்டர் கிரிஷ் பென்னாத்தூரின் மகளான இவர், இந்திய உற்பத்தித்திறன் மற்றும் வணிக மேலாண்மை புத்தகங்களை எழுதியுள்ளார்.
# சுதா பென்னாத்தூர்

## கல்வி

சுதா பென்னாத்தூர் மும்பையின் சைடன்ஹாம் கல்லூரியில் வணிகவியல், பேஸ் பல்கலைக்கழகம், கொலம்பியா பல்கலைக்கழகத்தில் வணிக நிர்வாகம் மற்றும், வாஷிங்டன் பல்கலைக்கழகத்தில் நிர்வாக மேலாண்மை (எம்பிஏ) படித்தவர்
# சுதா பென்னாத்தூர்

## வணிக அணுகுமுறை

இவர், நகைகள், ஆடைகள் மற்றும் அலங்காரப் பொருட்களை உருவாக்குவதற்கு உள்ளூர் கைவினைஞர்களை நியமிப்பதன் மூலம் இந்திய கைவினைக் கலையை உயிர்ப்புடன் வைத்திருக்க முயன்றார். மேலும், அமெரிக்க நுகர்வோரின் ரசனைகளை இந்தியாவின் ஆழமான கைவினைஞர் உழைப்பின் திறன்களுடன் பொருத்த விரும்பினார். (இது தொழிற்சாலை உற்பத்தி பொருட்களுக்கு முரணானது என்று கருதப்படுகிறது. ) மேலும், கார்சன் பைரி மற்றும் ஸ்காட் & தி பான் மார்ச்சே ஆகியவற்றிலும் பணிபுரிந்துள்ளார்.
# சுதா பென்னாத்தூர்

## விருதுகள்

- 2014 – கேர்ள்ஸ் இன்க். - வலிமையான, புத்திசாலி மற்றும் துணிச்சலான தலைவர்
- 2013 – ப்ரெட் & ரோஸஸ் லேபர் ஆஃப் லவ் விருது (லைவ் மியூசிக் மூலம் நம்பிக்கை மற்றும் குணப்படுத்தும் ப்ரெட் & ரோஸஸ் பணிக்கான 12 ஆண்டுகால அசாதாரண தாராள மனப்பான்மை மற்றும் பக்தியின் அங்கீகாரமாக)
- 2011 - 100 பிளாக் மென் ஆஃப் தி பே ஏரியா, இன்க். - WPO வுமன் ஆஃப் கலர் ஹானர்
- 2 அக்டோபர் 1992 - பென்னாத்தூருக்கு ஆசிய பசிபிக் மகளிர் வலையமைப்பிலிருந்து தொழில்முனைவோர் விருது வழங்கப்பட்டது, அவர்களின் 11வது ஆண்டு விழா பெண் வாரியர்ஸ் விருதுகள் விருந்து, இது லாஸ் ஏஞ்சல்ஸ் நகரத்தின் பாராட்டுச் சான்றிதழால் அங்கீகரிக்கப்பட்டது.